
Входной контрольный диктант
Шаянкай
Урман читендә төлке яшәгән. Аның Шаянкай һәм Хәйләкәр исемле балалары булган. Бервакыт Шаянкай югалган. Әнисе аны көне буе эзләгән. Аңа Хәйләкәр дә ярдәм
иткән. Алар Шаянкайны таба алмаганнар, өйләренә бик арып кайтканнар. Шаянкай өйдә булып чыккан.
Барысы да бик сөенгәннәр. (40 сүз)
Контрольное списывание
Кошчык
Акчарлак оясында өч йомырка бар иде. Икесендә әлегә бернинди хәрәкәт-мазар беленми, ә өченчесендә инде җан әсәре сизелә.
Кош баласы, якты дөньяга туасы килеп, йомырка эчендә кыбырсына башлады. Әгәр үз иркендә булса, оясыннан хәзер үк чыгар иде. Ә аннан яр буйлап йомгактай тәгәрәп китәр иде.
Кошчык томшыгы белән кабыкка черт-черт чирткәләде. Йомырканың тупыйк башында тишек хасил булды. Тишектән кошчыкның томшыгы күренде.(60 сүз)
Контрольное изложение “Кошлар – безнең ярдәмчеләребез”
Кошлар – безнең ярдәмчеләребез, дусларыбыз. Апрель – язның шаулап торган чагы. Бу айда бөтен табигать уяна, яшәрә башлый. Апрель – кошлар ае. Канатлы дусларыбызның күпчелеге җылы яклардан безгә шушы көннәрдә очып кайта.Алар иген корткычларын ашыйлар, үсемлекләрне һәртөрле корткычлардан саклыйлар. Мисал өчен, бер кара карга
җәенә 8 меңгә якын бөҗәк ашый.
Сыерчык бер оя баланы туйдыру өчен май аенда гына да 7-8 миллион чамасы бөҗәк тота. Бер сыерчык оясы бала үстерү чорында 8 мең май коңгызы ашый.Һәр кош үзенең хәленнән килгәнчә Җир шарында урман һәм авыл хуҗалыгы өчен бик зур файда китерә, матур
сайраулары белән күңелебезне күтәрә. Шуңа күрә һәрберебез аларга ярдәм итик, ачлыктан, салкыннардан саклыйк, аларны язын яңа оялар ясап каршы алыйк.
Контрольный диктант Урманның дусты
Табигатьнең иң гүзәл почмагы- урманнар. Елның кайсы гына вакыты булмасын, урман безне үзенә тарта. Ләкин урманнарны сакларга кирәк. Урманның дусы агачларны сындырмый, яфракларны өзми. Ул кош ояларын туздырмый. Кошлар урманнарны корткычлардан саклыйлар. Корткычлар агач кайрысын бозалар, яфракларны тишәләр.
Урман дусы урманда ут якмый, янгын чыгармый. (45 сүз

